Toshkent viloyatining Yangiyo‘l shahri va Yangiyo‘l tumani hududlarini birlashtirish hamda Yangiyo‘l shahrini tuman bo‘ysunuvidagi shaharlar turkumiga kiritish to‘g‘risida

“O‘zbekiston Respublikasida ma’muriy-hududiy tuzilish, toponimik obyektlarga nom berish va ularning nomlarini o‘zgartirish masalalarini hal etish tartibi to‘g‘risida”gi O‘zbekiston Respublikasi Qonunining 2, 5, 9 va 11-moddalariga muvofiq O‘zbekiston Respublikasi Oliy Majlisining Senati qaror qiladi:
 1. O‘zbekiston Respublikasi Oliy Majlisi Qonunchilik palatasining “Toshkent viloyatining Yangiyo‘l shahri va Yangiyo‘l tumani hududlarini birlashtirish hamda Yangiyo‘l shahrini tuman bo‘ysunuvidagi shaharlar turkumiga kiritish to‘g‘risida”gi 2010-yil 19-noyabrdagi 199-II-sonli qarori ma’lumot uchun qabul qilinsin.
 2. O‘zbekiston Respublikasi Vazirlar Mahkamasining taklifi ma’qullansin — Toshkent viloyatining Yangiyo‘l shahri va Yangiyo‘l tumani hududlari birlashtirilsin hamda Yangiyo‘l shahri tuman bo‘ysunuvidagi shaharlar turkumiga kiritilsin.
 3. Toshkent viloyati tarkibida Yangiyo‘l shahri va Yangiyo‘l tumani negizida umumiy maydoni 43 148 gektar bo‘lgan Yangiyo‘l tumani tuzilsin hamda uning tarkibiga Yangiyo‘l shahri, Gulbahor qo‘rg‘oni, A. Ortiqov nomli, “Navbahor”, “Niyozbosh”, U. Musayev nomli, “Xalqobod”, “Sho‘ralisoy”, “Eski Qovunchi” va “Qo‘shyog‘och” qishloq fuqarolar yig‘inlari kiritilsin.
 Yangiyo‘l shahri Yangiyo‘l tumanining ma’muriy markazi etib belgilansin.
 4. Toshkent viloyati Yangiyo‘l tumanining chegarasi O‘zbekiston Respublikasi Vazirlar Mahkamasi tomonidan taqdim etilgan chizma shaklga muvofiq tasdiqlansin.
 5. Belgilab qo‘yilsinki, Yangiyo‘l shahridagi saylov okruglaridan saylangan xalq deputatlari Yangiyo‘l shahar Kengashining deputatlari xalq deputatlari Yangiyo‘l tuman Kengashi deputatlari hisoblanadi.
 6. O‘zbekiston Respublikasi Vazirlar Mahkamasi ushbu qarorni bajarishga doir kompleks chora-tadbirlarning amalga oshirilishini ta’minlasin.
 7. Ushbu qaror qabul qilingan kundan e’tiboran kuchga kiradi.